
A nyárádszeredai királyi járásbíróság jogtörténete a II. bécsi döntésig

Kulcsszavak: járásbíróság; jogtörténet; levéltár; periratok;
A nyárádszeredai királyi járásbíróság az 1867. évi XXXIII. törvénycikk által került megszervezésre, ugyanis e törvénycikk rendezte a modern igazságszolgáltatás helyzetét. A modernizációs folyamatok kivitelezése nem ment zökkenőmentesen, járásbíróság környékén a lakókat plusz adókkal sújtották, hogy felépüljön a bíróság épülete, ami a térség életében fontos
szerepet tölt/töltött be, érdekesebbnél érdekesebb ügyeket szolgáltatva ezáltal a társadalomnak. A tanulmány kezdetektől dolgozza fel az információkat, az impériumváltáson át egészen a II. bécsi döntésig és ennek jogi oldaláról kívánja szemléltetni a történetet. Kiemelve meghatározóbb eseményeket, amelyek befolyásolták a járásbíróság működését adott történelmi korokban. Illetve olyan periratokat, amelyek lényegesek az intézmény működésének profilozásában. Nem elhanyagolva azokat a jogászokat sem, akik jelentős munkát végeztek szakterületükön és ezáltal fellendítették a nyárádmentén az igazságszolgáltatást. A kutatás a II. bécsi döntésig terjed, ennek oka ugyanis, hogy attól az időszaktól kezdődően nem állnak rendelkezésre megfelelő levéltári anyagok, amelyek a kutatás primer forrásai. Azonban jogtörténeti szempontból így is a kutatás igyekszik megválaszolni, hogyan és mikor jött létre Nyárádszeredában a járásbíróság, valamint, hogy ez milyen hatással volt a nyárádmenti emberek életére, miként befolyásolta az értelmiség fejlődését az intézmény létrejötte és hogyan tudott kiteljesedni a jogászok szakértelme ezekben az időkben.



